پرزیدنت رجب طیب اردوغان،
"نصیب اولسا بازار گونو آمریکاداییق و بازار ارته‌سی گونو نیویورک‌دا، بیرلشمیش ملتلر تشکیلاتینین تام قارشیسین‌داکی ۳۶ قاتلی تورک ائوینی آچاجاغیق" دئدی.
اردوغان، مرسین آتاتورک مدنیت مرکزین‌ده گئچیریله‌ن عدالت و قالخینما پارتیسی (آک پارتی) گئنیشلندیریلمیش ائل مشاوره توپلانتیسینا قاتیلدی.
پرزیدنت اردوغان،
"خیدمت آنلاییشیمیزدا هئچ بیر پارتیزانلیق، اؤته‌کی‌لشدیرمه یوخدور. بیز بو ملته افندی اولماغا دئییل، خیدمتچی اولماق اوچون گلدیک" دئدی.
رجب طیب اردوغان،
"اؤلکه‌میزین اعتبارینی آرتیرماغا و تورکیه‌نی دونیانین گوجلو بیر اؤلکه‌سینه چئویرمه‌یه داوام ائدیریک" ایفاده‌لرینی ایشلتدی.
پرزیدنت، ۱۹-۲۲ سپتامبر تاریخلرین‌ده گئچیریله‌جک بیرلشمیش میتلر تشکیلاتینین لیدئرلر ذیروه‌سینه قاتیلماق اوچون آمریکایا گئده‌جک.
اردوغانین بیرلشمیش میتلر تشکیلاتینین نیویورک‌داکی مرکزینده تشکیل ائدیله‌جک ذیروه‌ده کؤچ، ایقلیم دییشیک‌لیگی و تروریزم کیمی قونولاردا دونیا لیدئرلرینه مئساژ وئرمه‌سی گؤزله‌نیلیر.
